अपना सात महीना का कार्यकाल में सात जने के फाँसी सकार चुकल राष्ट्रपति का सोझा जब फेर पाँच गो अपराधियन के फाँसी सकार लेबे के फाइल पेश भइल त राष्ठ्रपति आपन नाराजगी जता दिहलन. उनुका एह बात से शिकायत बा कि अचनक गृह मंत्रालय एह मुद्दा पर अतना फदफदा काहे गइल बा कि लगातार एक का बाद एक सलाह दिहले जात बा फाँसी सकार लेबे के.
एही बीच राजीव गाँधी के हत्यारन के फाँसी के सजा सुनावे वाला सुप्रीम कोर्ट पीठ के अध्यक्ष रहल जस्टिस केटी थॉमस कह दिहले कि अब ओहनी के फाँसी लटकावल संविधान का हिसाब से गलत होखी. कहलन कि ओह घरी फाँसी के सजा सुनावे से पहिले एह आरोपियन के व्यवहार आ चाल चलन पर विचार ना कइले रहुवे. दोसरे ई लोग अब ले बाइस साल जेल में बिता चुकल बा.
